《闻颐道夫子议行海运寄诗规之》
清代·管筠

空劳辛苦说飞刍，几使楸枰一局输。自昔人材混萧艾，未容高议出菰芦。

无多斟酌花前酒，随分杯盘竹里厨。月桂风荷好烟景，不如閒写晚凉图。

作者简介：清浙江钱塘人，字湘玉，又字静初。安徽繁昌知县陈文述妾。工诗，善画佛。于文述为政，常有建议。有《小鸥波馆集》。